สังคมข่าวหุ้น
ตลาดหุ้นไทยล่าสุดปิดการซื้อขายที่ระดับ 1,574.93 จุด ปรับเพิ่มขึ้น 5.69 จุด พ่วงด้วยมูลค่าการซื้อขายรวม 5 หมื่นล้านบาท * โดยขาเข้าซื้อสุทธิทางสถาบันพลิกกลับมาซื้อไป 1,718 ล้านบาท ตามด้วยบัญชีบริษัทหลักทรัพย์ 36 ล้านบาท ส่วนขาเทขายสุทธิรายย่อยสาดไป 1,289 ล้านบาท ตามด้วยต่างชาติ 465 ล้านบาท
13 ก.ค. 2560

นิวส์เวฟ
ตลาดหุ้นไทยล่าสุดปิดการซื้อขายที่ระดับ 1,574.93 จุด ปรับเพิ่มขึ้น 5.69 จุด พ่วงด้วยมูลค่าการซื้อขายรวม 5 หมื่นล้านบาท * โดยขาเข้าซื้อสุทธิทางสถาบันพลิกกลับมาซื้อไป 1,718 ล้านบาท ตามด้วยบัญชีบริษัทหลักทรัพย์ 36 ล้านบาท ส่วนขาเทขายสุทธิรายย่อยสาดไป 1,289 ล้านบาท ตามด้วยต่างชาติ 465 ล้านบาท
* หุ้นแรกวันนี้ขอเลือก ORI เพราะถือเป็นหุ้นเด่นกลุ่มอสังหาฯ ที่มีสตอรี่ดีทั้งในระยะสั้น-ระยะยาว * สำหรับระยะสั้นให้น้ำหนัก 2 เรื่อง โดยเรื่องแรกคือที่ประชุมผู้ถือหุ้นโหวตให้อนุมัติเข้าลงทุนใน “พราวด์ เรสซิเดนซ์” เป็นที่เรียบร้อยแล้ว * เรื่องที่สองตัวพื้นฐานงบไตรมาส 2 ยังมีโอกาสฟันกำไรแกร่งเกินคาด ซึ่งล่าสุดโบรกฯ มองจะฟันกำไรทะลุ 200 ล้านบาท เท่ากับโตขึ้นเป็นเท่าตัวจากปีก่อน * พร้อมกับวางราคาเป้าหมายใหม่ 16.80 บาท ขานรับพื้นฐานแกร่งโตสวนอุตสาหกรรม * ส่วนระยะยาวให้น้ำหนักไปที่กรณีเข้าลงทุน พราวด์ เรสซิเดนซ์ นี่แหละ * เพราะการปิดดีลครั้งนี้ไม่ได้มีความหมายเพียงแค่ทำให้บริษัทมีรายได้และแบ็กล็อกสูงขึ้นกว่าเดิมเท่านั้น * แต่ยังหมายถึงการปูทางบุกไปสู่ตลาดลักซัวรี่แบบรวดเร็วเกินคาด และนี่คือตลาดที่ ORI หมายตามานานมากแล้ว
* หุ้น BIG เมื่อวานดิ่งทำราคาลงมาต่ำสุดในรอบเกือบ 10 เดือน และปิดการซื้อขายที่ระดับ 4.20 บาท * งานนี้เท่ากับปิดลบติดต่อกันแล้วถึง 5 วันทำการ จนเข้าเขตขายมากเกินไปชัดเจนแล้ว * ลงมาต่ำแบบนี้เป็นจังหวะดีเข้าช้อนเก็บ เพราะเอาจริงๆ แล้วหุ้นเท่ากับปรับลงต่ำเกินพื้นฐานด้วยซ้ำไป * อย่างงวดไตรมาส 2 ถือเป็นอีกหนึ่งบริษัทที่มีแนวโน้มทำกำไรออกมาได้ดีขึ้นตามการฟื้นตัวของยอดขายกล้อง * ขณะที่ไตรมาส 3 จะได้ผลบวกเต็มๆ จากการจัดงานกิจกรรมใหญ่กระตุ้นยอดขายให้โป่งขึ้นไปอีกนั่นเอง
* หุ้น ATP30 จิ๋วแจ๋ววิ่งรับข่าวดีกันแล้วจ้า ล่าสุดประกาศได้รับการยืนยันเป็นผู้ถูกคัดเลือกให้บริการรับส่งพนักงาน บริษัท ออโตลิฟ (ประเทศไทย) จำกัด * ด้วยบัสปรับอากาศ 21 คัน มีระยะเวลาสัญญาให้บริการยาว 4 ปี ซึ่งจะเริ่มให้บริการตั้งแต่ก.ย.นี้ เป็นต้นไป * งานนี้ยิ่งถือเป็นการตอกย้ำศักยภาพธุรกิจให้บริการขนส่งพนักงานในนิคมอุตสาหกรรมระดับแนวหน้าชัดเจน * นี่ขนาด EEC ยังไม่เริ่มต้นเป็นรูปร่างมากนัก ATP30 ยังไล่กวาดงานเพิ่มไม่หยุด * แล้วถ้าหาก EEC ที่ภาครัฐพยายามผลักดันให้เกิดขึ้นได้จริง ลองคิดดู ATP30 จะเติบโตก้าวกระโดดขนาดไหน สายเทรดดิ้งจัดไปไม่ต้องรอช้า
* หุ้น JWD ล่าสุดผู้บริหารบริษัท “ชวนินทร์ บัณฑิตกฤษดา” ออกปากมั่นใจเป็นอย่างมากว่างบไตรมาส 2 โตแกร่งแน่นอน * และจะดีต่อเนื่องไปจนถึงช่วงครึ่งปีหลังซึ่งมีโอกาสโดดเด่นเป็นพิเศษ * จากแรงหนุนเริ่มรับรู้ส่วนแบ่งกำไรจากบริษัทร่วมทุน สยามเจดับเบิ้ลยูดี โลจิสติกส์ ที่จับมือร่วมกับทางพันธมิตร * โดยจะเดินหน้าให้บริการด้านโลจิสติกส์แก่อุตสาหกรรมชิ้นส่วนยานยนต์ * รวมถึงรอบธุรกิจในเครือสยามกลการ ซึ่งนี่ถือเป็นแหล่งทำรายได้แห่งใหม่ให้กับ JWD ที่ควรต้องจับตาเป็นอย่างมาก
* หุ้นไฟฟ้าทั้งหลายรับข่าวดีกันต่อไปอีกเด้ง เพราะล่าสุดทางกกพ. ประกาศชัดเจนแล้วว่าจะปรับขึ้นค่าเอฟทีงวดก.ย.-ธ.ค.นี้ * เท่ากับยิ่งส่งผลดีให้บริษัทมีแนวโน้มทำรายได้ปรับเพิ่มขึ้นแบบต่อเนื่อง * ถ้าให้เลือกหุ้นเด่นสายไฟฟ้าขอโฟกัสน้ำหนักไปที่ 4 ตัวหลัก คือ EA-BCPG-WHAUP-GPSC เพราะเทรนด์ธุรกิจกำลังอยู่ในช่วงขาขึ้นเต็มสูบนั่นเอง
* ปิดท้ายวันนี้ด้วยหุ้นร้อนที่โดนคุมตัวรายล่าสุดตกเป็นของทาง DCORP นั่นเอง * โดนจับเกณฑ์ระดับ 1 ใช้ Cash Balance เริ่มมีผลตั้งแต่ 13 ก.ค.-2 ส.ค.นี้ * อันที่จริง DCORP โดนคุมตัวนี่แทบไม่แปลกใจอะไร เพราะช่วงนี้เล่นทำราคาซิ่งวิ่งชนซิลลิ่งหวือหวาเสียเหลือเกิน * ใครเข้าไปเก็งกำไรกันอยู่ขอให้เตรียมคิดหาทางหนีทีไล่ให้ดี ไม่งั้นมีสิทธิติดค้างบนดอยยาวแน่ *